ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
தேசிய உற்பத்தித் திறன்குழுவின் ஆளுகைக் குழுக் கூட்டம்: மத்திய வணிகத் துறை அமைச்சர் பியுஷ் கோயல் தலைமை.
மத்திய தொழில் வர்த்தக அமைச்சகத்தின் தொழில் மற்றும் உள்நாட்டு வர்த்தக மேம்பாட்டுத்  துறையின் கீழ் இயங்கும் தன்னாட்சி பெற்ற அமைப்பான தேசிய உற்பத்தித் திறன் குழுவின்  49வது ஆளுகைக் குழு  கூட்டம் இன்று  கானொளிக்காட்சி மூலம் நடைபெற்றது. கூட்டத்திற்கு தேசிய உற்பத்தித் திறன் குழுவின்  ஆளுகைக் குழுத் தலைவரான மத்திய தொழில் வர்த்தகத் துறை அமைச்சர் திரு. பியுஷ் கோயல் தலைமை வகித்தார்.
தேசிய குழுவின்  தலைமை இயக்குநர் திரு.அருண்குமார் ஜா அமைச்சரையும் தொழில்-உள்நாட்டு வர்த்தக மேம்பாட்டுத் துறையின்  செயலர் டாக்டர். குருபிரசாத் மகாபத்ராவையும் வரவேற்றார்.
15 ஆண்டுகளாகக் கூட்டப்படாமல் இருந்த தேசியக் குழுவின் ஆளுகைக் குழுக் கூட்டத்தை  நடத்த தீவிர முயற்சி மேற்கொண்ட அமைச்சர், அரசுச் செயலர் ஆகியோருக்கு நன்றி தெரிவிப்பதாக அருண்குமார் ஜா குறிப்பிட்டார்.
இந்த ஆளுகைக் குழுக் கூட்டத்தில் அரசு அலுவலர்கள், பல்வேறு தொழில் வர்த்தக அமைப்புகளின் தலைவர்கள், தொழில் நிறுவனங்களின் தலைவர்கள், தொழிற்சங்கத் தலைவர்கள், நிதி நிறுவனத்தினர், பல்வேறு மாநிலங்களின் உற்பத்தித் திறன் குழுவின் நிர்வாகிகள், தொழில் வணிகத் துறையின் வல்லுநர்கள், கல்வியாளர்கள், இதர திறன் வாய்ந்தவர்கள் என 180 பேர் பங்கேற்றனர்.
எந்த ஒரு நிறுவனத்தின் மாற்றம், முன்னேற்றத்தில் பெரும் பங்களிப்பு செலுத்தும் உற்பத்தித் திறனுக்கு முக்கியத்துவம் அளிக்கப்பட வேண்டும் என்று அமைச்சர் கோயல் வலியுறுத்தினார். “இக்கூட்டம் நடைபெறும் இந்த நாள் சிறு, குறு, நடுத்தரத் தொழில்களின் நாள் மட்டுமல்ல. வங்கமொழியின் தலை சிறந்த எழுத்தாளர் பங்கிம் சந்திர சாட்டர்ஜியின் 182வது பிறந்த நாள் விழாவும் கூட” என்று அவர் குறிப்பிட்டார்.
“எதைத் திரும்பத் திரும்பச் செய்கிறோமோ அது தான் நாம். மேன்மை என்பது ஒரு செயல் அல்ல, அது ஒரு பழக்கம் என்று கிரேக்க தத்துவ மேதை அரிஸ்டாட்டில் கூறினார். புதிய தொழில்நுட்பத்தையும் டிஜிட்டல் பொருளாதாரத்தையும் கடைப்பிடிப்பது தொழில் வர்த்தக நிறுவனத்தை எதிர்காலத்தில் மாற்றியமைக்கக் கூடியது மட்டுமல்ல, நாட்டின் பொருளாதாரத்தை 5 லட்சம் கோடி டாலராக  உயர்த்துவது என்ற பாரதப் பிரதமர் திரு. நரேந்திர மோதியின் இலக்கையும் அடைய உதவும்” என்று பியுஷ் கோயல் பேசினார்.
(Visitor Counter : 180
பிரதமர் அலுவலகம்
உலகத்தரம் வாய்ந்த ஜான்சி ரயில் நிலையம் ஜான்சி மற்றும் சுற்று வட்டாரப்பகுதிகளில் சுற்றுலா மற்றும் வர்த்தகம் அதிகரிப்பதை உறுதி செய்யும்: பிரதமர்
உலகத் தரம் வாய்ந்த ஜான்சி ரயில் நிலையம் ஜான்சி மற்றும் சுற்று வட்டாரப்பகுதிகளில், சுற்றுலா மற்றும் வர்த்தகம் அதிகரிப்பதை உறுதி செய்யும் என்று பிரதமர் திரு.நரேந்திர மோடி தெரிவித்துள்ளார். இந்தியா முழுவதும் நவீன ரயில் நிலையங்களை அமைப்பதற்கான முயற்சிகளின் ஒருங்கிணைந்த பகுதி இது என்றும் பிரதமர் திரு.மோடி கூறினார்.
ஜான்சி நாடாளுமன்ற உறுப்பினர் திரு.அனுராக் ஷர்மா தனது ட்விட்டர் பக்கத்தில், ஜான்சி ரயில் நிலையத்தை உலகத் தரம் வாய்ந்ததாக மாற்ற ஒப்புதல் அளித்த பிரதமர் நரேந்திர மோடிக்கு நன்றி தெரிவித்தார். ரயில்வே அமைச்சர் திரு.அஸ்வினி வைஷ்ணவுக்கும் அவர் நன்றி தெரிவித்தார்.
உத்தரபிரதேச மாநிலத்தின் ஜான்சி தொகுதி நாடாளுமன்ற உறுப்பினரின் ட்விட்டர் பதிவுக்குப் பதிலளித்த பிரதமர், "இந்தியா முழுவதும் நவீன ரயில் நிலையங்களை அமைப்பதற்கான எங்கள் முயற்சிகளின் ஒருங்கிணைந்த பகுதியாக, இந்த ரயில் நிலையம் ஜான்சி மற்றும் சுற்று வட்டாரப்பகுதிகளில் சுற்றுலா மற்றும் வர்த்தகம் அதிகரிப்பதை உறுதி செய்யும்" எனப் பதிவிட்டுள்ளார்.
ஜல்சக்தி அமைச்சகம்
கழிவுநீர்மேலாண்மையில் 100% செறிவூட்டல் பெற்ற தமிழ்நாட்டின் பாப்பாங்குழி கிராமம்
தமிழ்நாட்டின் காஞ்சிபுரம் மாவட்டத்திற்கு உட்பட்ட ஸ்ரீபெரும்புதூர் ஒன்றியத்தில் உள்ள பாப்பாங்குழி கிராமப் பஞ்சாயத்து, சமுதாய உறுப்பினர்கள் மற்றும் அரசு அதிகாரிகளின் ஒருங்கிணைந்த முயற்சி காரணமாக, கழிவுநீர் மேலாண்மை திட்டத்தை வெற்றிகரமாக செயல்படுத்தியுள்ளது. இந்த திட்டத்தின் கீழ் வீடு வாரியாகவும், சமுதாய ரீதியாகவும் கழிவுநீர் தொட்டிகள் அமைக்கப்பட்டு, முதலில் வடிகட்டப்படும் சாக்கடை கழிவுநீர் பின்னர் சுத்திகரிக்கப்படுகிறது. இதன் மூலம் அந்த கிராமத்தில் தினந்தோறும் 42,000 லிட்டர் கழிவுநீர் சுத்திகரிக்கப்படுகிறது. தூய்மை இந்தியா இயக்கம் - கிராமப்புற திட்டத்தின் 2-ம் கட்டத்தின் ஒருங்கிணைந்த அம்சமாக கழிவுநீர் மேலாண்மை இயக்கம் மேற்கொள்ளப்படுகிறது.
பாப்பாங்குழி கிராமத்தில் தினந்தோறும் பயன்படுத்தப்படும் 60,000 லிட்டர் தண்ணீரில் 70 சதவீதம், பாத்திரம் கழுவுதல், துணி துவைத்தல் மற்றும் குளியலறையிலிருந்து கழிவு நீராக வெளியேறுகிறது.
சமுதாய தலைமை பண்பு: இந்த கிராமத்தில் கழிவுநீர் மேலாண்மையின் முக்கியத்துவம் குறித்து விழிப்புணர்வு ஏற்படுத்துவதில், தூய்மைப்பணியாளரான திருமதி ஏ சரளாதேவி முக்கிய பங்கு வகித்துள்ளார். கழிவுநீரில் என்னென்ன கழிவுகள் இடம் பெற்றுள்ளன, அதை முறையற்ற வகையில் கையாள்வதால் ஏற்படும் நச்சு பாதிப்பு குறித்தும், கிராம மக்கள் அறிந்து கொள்ள செய்தார். அதன் பிறகு பாப்பாங்குழி ஊராட்சித் தலைவர் திரு கணேசன் மற்றும் ஊராட்சி செயலாளர் ஆகியோர், கழிவுநீர் மேலாண்மையின் அவசியத்தை எடுத்துரைத்து, இதற்கான சுத்திகரிப்பு அமைப்பை ஏற்படுத்த தேவையான நிதியை நவம்பர் 2021-ல் ஒதுக்கீடு செய்தனர். கழிவுநீர் மேலாண்மையை சிறப்பாக மேற்கொள்ள ஏதுவாக, சில முன்னெச்சரிக்கை நடவடிக்கைகளை பின்பற்றுமாறு பொது மக்களை ஊக்குவித்தனர். அதன்படி, வீட்டுக்கழிவுகளை, கழிவுநீர் வாய்க்காலில் கொட்டாமல் இருப்பதை உறுதி செய்ததுடன், கழிவுநீர் தேங்குவதை தடுக்க வாய்க்கால்கள் தூர்வாரப்பட்டதோடு, மழைநீர் வடிகால்களும் அடிக்கடி சுத்தப்படுத்தப்படுகின்றன. இதன் மூலம் கழிவுநீர் மேலாண்மையில் பாப்பாங்குழி கிராமம் மாபெரும் வெற்றி பெற்றுள்ளது. மேலும் விவரங்களுக்கு https://pib.gov.in/PressReleasePage.aspx?PRID=1841784
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 204.84 கோடி 93.36 கோடி 2-வது தவணை மற்றும் 9.47 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 23,49,651 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,37,057 கொவிட் சிகிச்சை பெறுபவர்கள் எண்ணிக்கை 0.31 சதவிதமாக உள்ளது.
குணமடைந்தோர் விகிதம் தற்போது 98.49 சதவீதம்
கடந்த 24 மணி நேரத்தில் 19,823 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,34,03,610 என அதிகரித்துள்ளது.
கடந்த 24 மணி நேரத்தில் 17,135 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.69 சதவீதம் ஆகும்
வாராந்திர பாதிப்பு விகிதம் 4.67 சதவீதம் ஆகும்
இதுவரை மொத்தம் 87.63 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,64,919 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1847660
எஃகுத்துறை அமைச்சகம்
மத்திய எஃகு மற்றும் சிவில் விமானப் போக்குவரத்துத் துறை அமைச்சர் திரு ஜோதிர் ஆதித்ய சிந்தியா தலைமையில் நடைபெற்ற ஒருங்கிணைந்த எஃகு ஆலைகள் மற்றும் துணை நிலைத் துறைக்கான ஆலோசனைக் குழுக்களின் முதல் கூட்டம்
மத்திய எஃகு மற்றும் சிவில் விமானப் போக்குவரத்துத் துறை அமைச்சர் திரு ஜோதிர் ஆதித்ய சிந்தியா தலைமையில், ஒருங்கிணைந்த எஃகு ஆலைகள் மற்றும் துணை நிலை தொழிலுக்காக உருவாக்கப்பட்ட இரண்டு ஆலோசனைக் குழுக்களின் கூட்டம் நேற்று நடைபெற்றது. இந்தக் கூட்டத்தில் எஃகு மற்றும் ஊரக வளர்ச்சித் துறை இணையமைச்சர் திரு ஃபக்கன் சிங் குலாஸ்தேயும் கலந்து கொண்டார். எஃகுத் தொழில்துறையின் புகழ்பெற்ற உறுப்பினர்கள், சங்கங்கள், கல்வியாளர்கள், அரசாங்கத்தின் ஓய்வு பெற்ற அதிகாரிகள் குழுவில் உறுப்பினர்களாக உள்ளனர்.
நேற்று நடைபெற்ற முதல் கூட்டத்தில், எஃகுத் துறை தொடர்பான முக்கியப் பிரச்னைகள் குறித்து இந்தக் குழுக்கள் ஆலோசிப்பது என முடிவு செய்யப்பட்டது.
குழு உறுப்பினர்கள் இடையே உரையாற்றிய அமைச்சர், முடிவெடுப்பதில் பங்கேற்புதான் அரசின் தாரக மந்திரம் என்று கூறினார். இதனால் தொழில்துறையினர் ஆலோசனைக் குழுக்களில் தீவிரமாகப் பங்கேற்க வேண்டும் என்றும் அவர் வலியுறுத்தினார்.
அமைச்சருக்கு நன்றி தெரிவித்த குழு உறுப்பினர்கள், குழுக்களை உருவாக்கும் யோசனையை வரவேற்று, இத்துறையின் வலுவான வளர்ச்சிக்கும், தேசிய எஃகுக் கொள்கை 2017ல் நிர்ணயிக்கப்பட்ட இலக்குகளை அடைவதற்கும் முழு ஒத்துழைப்பை அளிப்பதாக உறுதியளித்தனர்.
பிரதமர் அலுவலகம்
ரேபரேலி என்.டி.பி.சி. ஆலையில் ஏற்பட்ட விபத்தில் பாதிக்கப்பட்டவர்களுக்கு பிரதமர் நிவாரணத் தொகை அறிவித்தார்.
உத்தர பிரதேச மாநிலம் ரேபரேலியில் உள்ள என்.டி.பி.சி. அனல் மின் நிலையத்தில் ஏற்பட்ட விபத்தில் உயிரிழந்தோர் குடும்பத்திற்கு நிவாரணத் தொகையாக தலா ரூ 2 லட்சம் வழங்க பிரதமர் திரு. நரேந்திர மோடி ஒப்புதல் அளித்தார்.
(விபத்தில் காயமடைந்தோருக்கும் தலா ரூ 50, 000 வழங்கவும் அவர் ஒப்புதல் அளித்துள்ளார்.
நிதி அமைச்சகம்
சமையல் எண்ணெய், சுழற்சிப் பயிர்வகைகள்  கசகசா, கொட்டைப் பாக்கு, தங்கம், வெள்ளி ஆகியவற்றின் விலை மதிப்பை நிர்ணயிப்பது குறித்த சுங்கத்துறை  விலை அறிவிக்கை எண் 92/2020
இந்திய அரசிதழில் அசாதாரணமான, பகுதி II, பிரிவு 3, உட்பிரிவு 2, வெளியிடப்பட்ட, 3 ஆகஸ்ட் 2001 தேதியிடப்பட்ட எஸ் ஓ 748  , 3 ஆகஸ்ட் 2001 தேதியிடப்பட்ட மத்திய நிதியமைச்சகத்தின்  எண் 36 /2001 சுங்கம்  அறிவிக்கையில் , மத்திய மறைமுக வரி மற்றும் சுங்கத் தீர்வை வாரியம் சுங்கச் சட்டம் 1962  சட்டத்தின் 14ஆம் பிரிவின் உட்பிரிவு  படி வழங்கப்பட்டுள்ள அதிகாரத்தின் படி, இது தேவை என்றும் அவசியம் செய்யப்பட வேண்டியது என்றும் திருப்தி அடைந்ததையடுத்து பின்வரும் திருத்தங்களைச் செய்துள்ளது. மேலும் விவரங்களுக்கு : https://pib.gov.in/PressReleseDetail.aspx?PRID=1659773
(Visitor Counter : 98
பிரதமர் அலுவலகம்
ஜி-7 உச்சிமாநாட்டின்போது கனடா அதிபருடன் பிரதமர் சந்திப்பு
ஜெர்மனியின் ஸ்க்லோஸ் எல்மாவ்வில் ஜி -7 உச்சிமாநாட்டின் போது பிரதமர் திரு நரேந்திர மோடி, கனடா பிரதமர் மேதகு திரு. ஜஸ்டின் ட்ரூடோவுடன் 27 ஜூன், 2022 அன்று இருதரப்பு சந்திப்பை நடத்தினார்.
பகிரப்பட்ட மதிப்புகள் கொண்ட வலுவான ஜனநாயக நாடுகளின் தலைவர்கள் என்ற வகையில், அவர்கள் இந்தியா-கனடா இருதரப்பு உறவுகளை விவாதித்தனர். வர்த்தகம் மற்றும் பொருளாதார தொடர்புகளை மேலும் வலுப்படுத்த இருதலைவர்களும் ஒப்புக்கொண்டனர். மேலும், பாதுகாப்பு மற்றும் பயங்கரவாத எதிர்ப்பு, அத்துடன் மக்கள் இடையேயான உறவுகளை வலுபடுத்துதல் குறித்தும் விவாதித்தனர்.
பரஸ்பர தொடர்புடைய உலகளாவிய மற்றும் பிராந்திய பிரச்சினைகள் குறித்தும் அவர்கள் தங்களின் கருத்துக்களைப் பரிமாறிக் கொண்டனர்.
பாதுகாப்பு அமைச்சகம்
ககன்சக்தி 2018 போர் விமானப் பயிற்சி: படைகளுடன் வான்வழித் தாக்குதல்
இந்திய விமானப் படை தற்போது நடத்தி வரும் “ககன்சக்தி – 2018” என்ற போர்ப் பயிற்சியின் ஒரு கட்ட செயல்பாடாக இந்திய விமானப்படையும் இந்திய ராணுவத்தின் பாராசூட் பிரிவும் இணைந்து வான்வழித் தாக்குதல் பயிற்சியை கடந்த ஏப்ரல் 14ம் தேதி மாலையிலும் இரவிலும் மேற்கொண்டன. இந்தப் பயிற்சி பாலைவனப் பகுதியில் நடைபெற்றது.
இந்தப் பயிற்சியில், 560 பாராசூட் வீரர்கள், அதிரடி தாக்குதல் வாகனங்கள், ஜிபிஎஸ் வழிகாட்டுதுடன் இயங்கிய படைக்கலன் வாகனங்கள் ஈடுபட்டன. ஆயுதப் படைகளுக்குத் துணையாக பாராசூட் வீரர்கள் விமானங்களிலிருந்து இறங்கி நடவடிக்கையில் ஈடுபட்டனர். விமானப் படையில் சி-130ஜே ரகத்தைச் சேர்ந்த 6 விமானங்களும், ஏ.என்-32 ரகத்தைச் சேர்ந்த 7 விமானங்களும் விமானப் படைத் தளங்களிலிருந்து பல்முனைத் தாக்குதல் பயிற்சியை மேற்கொண்டன.
தரையில் மேற்கொள்ளப்பட்ட தாக்குதல்களுக்குத் துணையாக அவாக்ஸ் விமானங்கள் கண்காணிப்பை மேற்கொண்டன. அவற்றுக்கு மேற்பார்வையாக சுகோய்-30  போர் விமானங்கள் இடம் பெற்றிருந்தன.
வான்வழித் தாக்குதல்கள் தரையில் இயங்கும் ராணுவம், ஆயுதங்கள் எடுத்துச் செல்லும் வாகனங்கள், சரக்குகளை ஏற்றிச்செல்லும் வாகனங்கள் ஆகியவற்றுக்கு உறுதுணையானவை. அத்துடன், துல்லியமான நுண்ணறிவு, வேகமான வான்வழி இயக்கம், தரைப்படைக்கு இக்கட்டான காலத்தில் துணைபுரிதல் ஆகியவற்றை மேற்கொள்வதுடன் ஆபத்தான நடவடிக்கையும் ஆகும்.
(Visitor Counter : 103
மத்திய பணியாளர் தேர்வாணையம்
மத்திய அரசுப்பணியாளர் தேர்வாணையத்தின் குடிமைப்பணி  தேர்வுகள், 2020 மற்றும் இந்திய வனப்பணித் தேர்வுகள், 2020 தேர்வு மையங்கள் பற்றிய விருப்பத்தைத் தெரிவிக்க விண்ணப்பதாரர்களுக்கு அறிவுறுத்தல்
மத்திய அரசுப்பணியாளர் தேர்வாணையத்தால் நடத்தப்படும் குடிமைப்பணி  தேர்வுகள், 2020  தேர்வுகள், 2020உட்பட), 05.06.2020 அன்று வெளியிடப்பட்ட திருத்தப்பட்ட தேர்வுத் திட்டம்/ திருத்தப்பட்ட அட்டவணை-யின்படி, 04.10.2020  அன்று நடத்தப்பட உள்ளது.
குடிமைப்பணி  தேர்வுகள், 2020-ஐ  தேர்வுகள், 2020 உட்பட) எழுதுவோரின் எண்ணிக்கையைக் கருத்தில்கொண்டும், தேர்வு மையங்களை மாற்ற விரும்புவதாக, விண்ணப்பதாரர்களிடமிருந்து வரப்பெற்ற வேண்டுகோளின் பேரிலும், தேர்வு மையம் தொடர்பாக, திருத்தப்பட்ட விருப்பத்தைத் தெரிவிக்க, விண்ணப்பதாரர்களுக்கு ஒரு வாய்ப்பு அளிக்க தேர்வாணையம் முடிவு செய்துள்ளது. இந்த வாய்ப்பு தவிர, குடிமைப்பணி  தேர்வுகள், 2020 மற்றும் இந்திய வனப் பணி  தேர்வுகள், 2020-க்கான தேர்வு மையங்களை மாற்றிக் கொள்வதற்கான வாய்ப்பும் வழங்கப்பட்டுள்ளது. தேர்வு மையங்கள் மாற்றம் தொடர்பான விண்ணப்பதாரர்களின் கோரிக்கைகள், அந்த மையங்களின் கூடுதல்/மேம்படுத்தப்பட்ட திறன் அடிப்படையில் பரிசீலிக்கப்பட்டு, கூடுதல் விண்ணப்பதாரர்களுக்கு வாய்ப்பு அளிப்பது பற்றி தெரிவிக்கப்படும்.
விண்ணப்பதாரர்கள் தங்களது திருத்தப்பட்ட விருப்பத்தைப் பதிவு செய்வதற்காக தேர்வாணையத்தின் இணையதளமான https://upsconline.nic.in., இரண்டு கட்டங்களாக, அதாவது, 7 – 13 ஜுலை,2020  மற்றும் 20 – 24 ஜுலை, 2020  செயல்பாட்டில் இருககும். எனவே, தேர்வு மையத்தை மாற்ற விரும்பும் விண்ணப்பதாரர்கள் , தேர்வுமையம் பற்றிய தங்களது விருப்பத்தை, மேற்குறிப்பிட்ட இணையதளத்தில் பதிவு செய்யுமாறு கேட்டுக் கொள்ளப்படுகிறார்கள்.
தேர்வு மைய மாற்றம் குறித்த விண்ணப்பதாரர்களின் கோரிக்கைகள், “முதலில் விண்ணப்பிப்போருக்கு முதலில் ஒதுக்கீடு” என்ற அடிப்படையில் பரிசீலிக்கப்படும், 2020 மற்றும் இந்திய வனப் பணித் தேர்வுகள் 2020 பற்றிய தேர்வு அறிவிக்கையிலும் குறிப்பிடப்பட்டுள்ளது) மற்றும் சம்பந்தப்பட்ட தேர்வு மையத்தின் முழு கொள்ளளவை எட்டிவிட்டால், அந்த மையத்திற்கு மாற்றுவதற்கான வாய்ப்பு நிறுத்தப்படும். தங்களது விருப்பப்படி தேர்வு மையம் ஒதுக்கீடு பெற முடியாத விண்ணப்பதாரர்கள், எஞ்சிய தேர்வு மையங்களில் எதாவது ஒன்றைத் தேர்வு செய்ய வேண்டும்.
குடிமைப் பணித் தேர்வு-க்கான தேர்வு அறிவிக்கை எண்.05/2020-சி.எஸ்.பி. நாள்:12/02/ மற்றும் இந்திய வனப் பணித் தேர்வு, 2020-க்கான தேர்வு அறிவிக்கை எண்.06/2020-இ.வ.ப. நாள்: 12/02/20202020 -இல் குறிப்பிடப்பட்டுள்ள அனைத்து நிபந்தனைகள் மற்றும் தகுதிகளில் எந்த மாற்றமும் இல்லை.
இது தவிர, விண்ணப்பதாரர்கள் தங்களது விண்ணப்பத்தைத் திரும்பப் பெற்றுக் கொள்ளவும், தேர்வாணைய இணையதளமான website https://upsconline.nic.in 1 – 8 ஆகஸ்ட், 2020 வரையிலான காலகட்டத்தில் பதிவு செய்யலாம். குடிமைப் பணித் தேர்வு  2020-க்கான தேர்வு அறிவிக்கை எண்.05/2020-சி.எஸ்.பி. நாள்: 12/02/2020 மற்றும் இந்திய வனப் பணித் தேர்வு 2020-க்கான தேர்வு அறிவிக்கை எண். 06/2020-இ.வ.ப. நாள்:12/02/2020ல் குறிப்பிடப்பட்டுள்ள திரும்பப்பெறுதலுக்கான அனைத்து நிபந்தனைகள் மற்றும் விதிமுறைகளிலும் எந்த மாற்றமும் இல்லை. விண்ணப்பதாரர்கள் ஒருமுறை தங்களது விண்ணப்பத்தை திரும்பப் பெற்றுக் கொண்டால், எதிர்காலத்தில், எத்தகைய சூழ்நிலையிலும் அதனை புதுப்பிக்க முடியாது.
(
பெண்கள் மற்றும் குழந்தை நலன் அமைச்சகம்
ஏர் இந்தியா நிறுவனத்தில் எழுந்துள்ள பாலியல் துன்புறுத்தல் புகார் குறித்து உடனடி நடவடிக்கை எடுக்க மகளிர் மற்றும் குழந்தைகள் மேம்பாட்டுத் துறை அமைச்சர் வலியுறுத்தல்
பணியிடங்களில் பெண்களுக்கு எதிரான பாலியல் துன்புறுத்தல்  சட்டம் 2013-ன் படி, தாம் அளித்துள்ள புகார் குறித்து, ஏர் இந்தியா நிறுவனத்தில் பணியாற்றும் திருமதி. நீட்டா கர்கானிஸ், மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. மேனகா சஞ்சய் காந்தியை சந்தித்து முறையிட்டார். இதையடுத்து, திருமதி. மேனகா சஞ்சய் காந்தி இப்பிரச்சினையை விமானப்போக்குவரத்துத் துறையின் கவனத்திற்கு எடுத்துச் சென்றுள்ளார். மேலும், ஏர் இந்தியா நிறுவனத்தின் புகார் விசாரணைக் குழுத் தலைவரையும் தொடர்பு கொண்டு பேசிய அமைச்சர், இந்த புகார் மீதான விசாரணையை 2018 ஜூன் மாதத்திற்குள் முடிக்கும்படி அறிவுறுத்தியுள்ளார்.
(Visitor Counter : 103
சுற்றுலா அமைச்சகம்
கொவிட்-19க்கு எதிரான போராட்டத்தில் சுற்றுலாத்துறை மேம்பாட்டுக்கு மத்திய நிதியமைச்சகம் அறிவித்த திட்டங்களை வரவேற்றுள்ளது சுற்றுலா தொழில்துறை
கொவிட்-19க்கு எதிரான போராட்டத்தில், இந்திய பொருளாதாரத்துக்கு உதவ, ரூ. 6,28,993 கோடி மதிப்பிலான நிவாரண உதவி திட்டங்களை மத்திய நிதியமைச்சர் திருமதி நிர்மலா சீதாராமன், கடந்த 28ம் தேதி அறிவித்தார்.
நாட்டின் சுற்றுலாத்துறையை புதுப்பிப்பதற்கும், பொருளாதார வளர்ச்சியை தூண்டவும், இதர பல துறைகளுக்கு நிதியுதவி திட்டங்கள் அறிவிக்கப்பட்டன.
மத்திய அரசு அறிவித்த நடவடிக்கைகளை சுற்றுலாத் தொழில்துறை வரவேற்றுள்ளது. இது குறித்து கிரியேட்டிவ் டிராவல் நிறுவனத்தின் இணை நிர்வாக இயக்குனர் திரு ராஜீவ் கோலி கூறியதாவது:
சுற்றுலாவை மையமாக கொண்ட அறிவிப்புகள் வரவேற்கத்தக்கது. இது சரியான நோக்கில் எடுக்கப்பட்ட நடவடிக்கை. ஆனாலும், ரூ.10 லட்சம் என்ற தொகை அதிகரிக்கப்பட வேண்டும் என நாங்கள் கேட்டுக் கொள்கிறோம். சுற்றுலாத்துறை மிக மோசமாக பாதித்துள்ளது. மீட்பு நடவடிக்கைக்கு அதிகளவிலான உதவி தேவை. விசாவை பொறுத்தவரை, நல்ல நடவடிக்கை எடுக்கப்பட்டுள்ளது. 2022 டிசம்பர் வரை இலவச விசா வழங்க வேண்டும்.
இவ்வாறு அவர் கூறினார்.
சுறு்றுலா ஆப்ரேட்டர்களின் இந்திய சங்க தலைவர் திரு. ராஜீவ் மெஹ்ரா கூறுகையில், ‘‘ 2022 மார்ச் 31ம் தேதி வரை, 5 லட்சம் இலவச விசா உட்பட சுற்றுலா துறைக்கு, சில நிவாரணங்கள் அளித்ததற்காக பிரதமர் மற்றும் நிதியமைச்சருக்கு நாங்கள் நன்றியுள்ளவர்களாக இருக்கிறோம்’’ என்றார்.
இந்திய உள்நாட்டு சுற்றுலா ஆப்ரேட்டர்கள் சங்கத்தின் நிர்வாக குழு உறுப்பினர் திருமிகு. ஏக்தா வாட்ஸ் கூறுகையில், சுற்றுலாத்துறையை புதுப்பிக்க அறிவிக்கப்பட்ட நிதியுதவி, நிதியமைச்சர் மேற்கொண்ட நேர்மறையான நடவடிக்கை. இது நிச்சயம் பாராட்டத்தக்கது. இது சுற்றுலாத்துறைக்கு நிச்சயம் புத்துயிர் அளிக்கும்’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731924
-----
(Visitor Counter : 239
இளைஞர் நலன் மற்றும் விளையாட்டு அமைச்சகம்
பாட்டியாலாவில் உள்ள நேதாஜி சுபாஷ் தேசிய விளையாட்டுக் கழகத்தின்  விளையாட்டுப் பயிற்சிக்கான முதன்மை பட்டயப் படிப்புகளுக்கு சிறந்த விளையாட்டு வீரர்களின் பரவலான பங்கை உறுதிப்படுத்தும் முயற்சியாக தற்போது இந்தப் படிப்பில் சேர்வதற்காக முன்பு குறிப்பிடப்பட்டிருந்த சில தகுதிகள் தளர்த்தப்பட்டுள்ளன.
பாட்டியாலாவில் உள்ள நேதாஜி சுபாஷ் தேசிய விளையாட்டுக் கழகம் என் எஸ் என் ஐ எஸ் விளையாட்டுப் பயிற்சிக்கான முதன்மை பட்டயப் படிப்புகளுக்கு நேரடி சேர்க்கை மூலம் 46 விளையாட்டு வீரர்கள், வீராங்கனைகள் 2020-21 ஆண்டுக்கான தொடரிலிருந்து தேர்ந்தெடுக்கப்படுவார்கள். இது குறித்த முடிவை மத்திய இளைஞர் விவகாரம் விளையாட்டுத் துறை மத்திய அமைச்சர் திரு கிரண் ரிஜிஜு மே மாதம் அறிவித்திருந்தார். இந்தப் படிப்பில் சிறந்த விளையாட்டு வீரர்களின் பரவலான பங்கை உறுதிப்படுத்தும் முயற்சியாக தற்போது இந்த படிப்பில் சேர்வதற்கான முன்பு குறிப்பிடப்பட்டிருந்த சில தகுதிகள் தளர்த்தப்பட்டுள்ளன.
இந்தப் பட்டயப்படிப்பில் சேர்வதற்கான அடிப்படைக் கல்வித்தகுதி பிளஸ் டூ. விளையாட்டு சாதனைகள் தகுதியைப் பொறுத்தவரை மேலும் பல ஆசிய, காமன்வெல்த் பதக்கம் பெற்றவர்களைச் சேர்த்துக் கொள்ளும் வகையில், உலக சாம்பியன்ஷிப் மட்டப் போட்டிகளில் பங்கேற்றவர்கள் இந்தப் படிப்பில் சேரலாம்.
இந்த முடிவு குறித்துப் பேசிய இந்திய விளையாட்டுக் கழகத்தின் தலைமை இயக்குநர் திரு.சந்திப் பிரதான், “பயிற்சியளிக்கும் துறையில் சிறந்த விளையாட்டு வீரர்களை சேர்த்துக்கொள்வது என்பது மிக முக்கியமானதாகும். இந்தியாவில் வளர்ந்து வரும் விளையாட்டுச் சுற்றுச்சூழலின் பெருகிவரும் தேவைகளுக்கு ஏற்ற வகையில் பயிற்சி அளிப்பவர்களுக்கான தேவை அதிகரித்து வருகிறது. எனவே நாட்டில் மிகச் சிறந்த திறமை கொண்ட பலரையும், இதில் ஈடுபடுத்த வேண்டிய அவசியம் உள்ளது. சேர்க்கைக்கான தகுதிகளில் தளர்வு ஏற்படுத்தப்பட்டு இருப்பதன் மூலம் இந்தப் படிப்புக்கு விண்ணப்பிக்க ஏராளமான விளையாட்டு வீரர்கள் தகுதி பெறுவார்கள்” என்று கூறினார்.
23 விளையாட்டுகளுக்கு ஒவ்வொரு விளையாட்டுத் துறையிலும் ஒரு விளையாட்டு வீரர், ஒரு விளையாட்டு வீராங்கனை பயிற்சியாளர் என மொத்தம் 46 சிறந்த விளையாட்டு வீரர்கள் தேர்ந்தெடுக்கப்படுவார்கள். அவர்கள் நுழைவுத்தேர்வு எதுவும் எழுதத் தேவையில்லை. இந்தப் பட்டயப் படிப்பில் வரலாற்றில் முதன் முறையாக நுழைவுத்தேர்வு ஆன்லைன் மூலமாக நடத்தப்படுகிறது. ஒரே துறையைச் சேர்ந்த இரண்டு சிறந்த விளையாட்டு வீரர்கள் விண்ணப்பித்திருந்தால், இறுதி விண்ணப்பதாரரைத் தேர்ந்தெடுக்க புள்ளிக்கணக்கு பின்பற்றப்படும்.
சிறந்த விளையாட்டு வீரர்கள் விண்ணப்பிப்பதற்கு ஏதுவாக சேர்க்கைக்கான தகுதிகளை தளர்த்தியதையடுத்து, இந்தப் படிப்புக்கு விண்ணப்பிப்பதற்கான கடைசி நாள் ஜூலை 31 வரை நீடிக்கவும் முடிவு செய்யப்பட்டுள்ளது.
சிறந்த விளையாட்டு வீரர்கள் நீங்கலாக மற்ற விண்ணப்பதாரர்களைப் பொறுத்தவரை தற்போதைய நிலைமையைக் கருத்தில் கொண்டு தற்போது பட்டப்படிப்பை முடித்து, தேர்வு முடிவுகளுக்காகக் காத்திருப்பவர்களும், இதுவரை இறுதியாண்டு தேர்வு நடத்தப்படாத பல்கலைக்கழகங்களில் பதிவு செய்துள்ளவர்களும், இந்தப் பட்டயப்படிப்பில் சேர்வதற்கு ஆன்லைன் மூலமாக விண்ணப்பிக்கலாம். ஆனால் அவர்கள் இந்த ஆண்டு செப்டம்பர் மாதம் 30ஆம் தேதிக்குள் இறுதியாண்டு தேர்வு பெற்ற சான்றிதழைச் சமர்ப்பிக்க வேண்டும்
ரெயில்வே அமைச்சகம்
ரயில்வேக்களில் உணவு சேவைகளை மேம்படுத்துவதற்காக உணவு மற்றும் பானங்கள் தொழில்துறையினருடன் திரு பியூஸ் கோயல் பேச்சுவார்த்தை
ரயில்வே மற்றும் நிலக்கரித் துறை அமைச்சர் திரு பியூஷ் கோயல், உணவு மற்றும் பானங்கள் தொழில்துறையினருடன் தானேயில் உண்ணாவிரதம் மேற்கொண்டிருந்த நிலையில், காணொலிக் காட்சி மூலம் கலந்துரையாடினார்.
இந்திய ரயில்வேக்களில் உணவுச் சேவைகளை வழங்குவதில் முக்கியப் பங்காற்றும் உணவு மற்றும் பானங்கள் தொழில்துறையினர் எதிர்கொள்ளும் பிரச்சினைகள் மற்றும் ஆலோசனைகளை அறிந்து கொள்ளும் நோக்கத்துடன், இந்த கலந்துரையாடல் நடைபெற்றது.
முக்கியமான உணவு மற்றும் பானத் தொழிலில் ஈடுபட்டுள்ள நிறுவனங்களின் பிரதிநிதிகளின் கலந்துரையாடல்களின்போது, கீழ்க்கண்ட பிரச்சினைகள் விவாதிக்கப்பட்டன:
- மொபைல் உணவு வழங்கும் திட்டத்தில் வழங்கப்படும் உணவுப் பொருட்களின் விலை 2012 முதல் உயர்த்தப்படாதது.
- விலைப்புள்ளிகள் குறியீட்டு எண் அடிப்படையில் உணவுப் பொருட்களின் விலை தன்னிச்சையாக உயர்த்தப்பட வேண்டும். ரயில்வேக்கள் உணவுப் பொருட்களின் விலைகளை அவ்வப்போது மாற்றியமைக்க வேண்டும்.
- பல ஆண்டுகளாக உயர்த்தப்படாத விலைகள் கொண்ட உணவுப் பொருட்களின் தரம் பாதிப்படைந்துள்ளது.
- சமையல் பெட்டி இணைக்கப்படாத ரயில்களில் உணவு வழங்க போதுமான ஏற்பாடுகள்.
- விரும்பும் உணவுப் பொருள் பட்டியலை சுருக்க வேண்டுமென உறுப்பினர்கள் கேட்டுக் கொண்டனர். எட்டு முதல் 12 வகை சாப்பாடு வகைகள் மட்டுமே அனுமதிக்கப்படலாம். இதனால், அதிக கட்டணம் வசூலிப்பது குறைந்து, சேவைத் தரம் உயரும்.
- உணவுப் பொருட்களின் விலைகள் ரூ.5 அல்லது அதன் மடங்குகளாக இருந்தால், அதிக கட்டணம் வசூலிப்பது தவிர்க்கப்படும். அனுமதியில்லாத உணவுப் பொருள் உற்பத்தி ரயில்களில் தவிர்க்கப்பட வேண்டும்.
- நடைமேடைகளிலும், ரயில் நிலையங்களிலும் சூடான உணவு வழங்கும் இயந்திரங்களை அறிமுகப்படுத்துதல்.
- உண்ணத் தயாரான உணவு மற்றும் மின்னணு உணவு வழங்கும் முறை அதிகரிக்கப்பட வேண்டும்.
- ரயில்களில் உணவு வழங்கும் சேவைக்கான ஒப்பந்தக்காரர்கள் ஊழல் நடைமுறைகளை தவிர்த்து, வாடிக்கையாளர்களை இன்னலுக்குள்ளாக்குவதை நிறுத்த வேண்டும் என்று ரயில்வே அமைச்சர் வலியறுத்தினார்.
- தற்போதுள்ள ஒப்பந்தங்களை ஆய்வு செய்து உணவுத் தரம், அடிப்படை வசதி, கட்டண மாற்றம் ஆகியவற்றை உரியவகையில் மேற்கொள்ள வேண்டும்.
- உணவு ஒப்பந்தக்கார்கள் வழங்கும் சேவைகள் தரத்தில் எவ்வித சமரசமும் தவிர்க்கப்பட வேண்டும்.
- உணவு சேவைகள் தொடர்பான புகார்களை குறைத்து, “ஆகா பிரமாதம்“ என்ற நிலையை ஏற்படுத்த ஒப்பந்தக்காரர்கள் முன்வர வேண்டும்.
- உணவு வழங்கும் பணியாளர்களுக்கு தகுந்த ஆலோசனை மூலம் சேவை அன்பளிப்பு கேட்கும் நடைமுறையை எச்சரித்து நிறுத்த வேண்டும்.
- இந்திய ரயில்வேயின் உணவுக்கு கூடுதல் கட்டணம் வசூலிப்பதை தடுக்க, பிஓஎஸ் கருவிகளை அதிக அளவில் பயன்படுத்த வேண்டும்.
--------
(Visitor Counter : 121
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் பாதிப்பிலிருந்து குணமடைந்தோர் எண்ணிக்கை 60 லட்சம் என்ற முக்கிய இலக்கை கடந்தது
கொவிட் மேலாண்மையில் இந்தியா இன்று மற்றொரு புதிய உச்சத்தை தொட்டது. குணமடைந்தோர்களின் மொத்த எண்ணிக்கை 60 லட்சம்  என்ற முக்கிய இலக்கை கடந்துள்ளது
ஒவ்வொரு நாளும் கொவிட் நோயாளிகள் அதிகளவில் குணமடைவதால், குணமடைவோரின் எண்ணிக்கை தொடர்ந்து அதிரிக்கிறது. நாட்டில் கடந்த 24 மணி நேரத்தில் 89,154 பேர் குணமடைந்துள்ளனர்.
நாடு முழுவதம் மருத்துவ கட்டமைப்பு மேம்படுத்தப்பட்டதால், குணமடைந்தோர் எண்ணிக்கை அதிகரிக்கிறது.
தொடர்ந்து 8வது நாளாக, உயிரிழந்தவர்களின் எண்ணிக்கை 1000-க்கும் குறைவாக உள்ளது. நாடு முழுவதும். கடந்த 24 மணி நேரத்தில் உயிரிழந்தவர்களின் எண்ணிக்கை 918 ஆக பதிவாகியுள்ளது.
நாட்டில் சிகிச்சை பெறுபவர்களின் மொத்த எண்ணிக்கை 8,67,496 -ஆக உள்ளது. இந்த எண்ணிக்கை தொடர்ந்து குறைந்து வருகிறது.
நாட்டில் கொவிட் பாதிப்பிலிருந்து குணமடைந்தோர் வீதம் 86.17%-மாக அதிகரித்துள்ளது.
குணமடைவோர் எண்ணிக்கை அதிகரிப்பால், இந்த பட்டியலில் இந்தியா உலகளவில் முன்னணியில் உள்ளது.
கடந்த 24 மணி நேரத்தில், 74,383 பேருக்கு புதிதாக தொற்று ஏற்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663480
-----
(Visitor Counter : 107
சிறப்பு சேவைகள் மற்றும் கட்டுரைகள்
இந்தியன் வங்கி மோசடி வழக்கில் மூன்று பேருக்கு தலா இரண்டு ஆண்டு கடுங்காவல் தண்டனை
வங்கி மோசடி வழக்கில் இந்தியன் வங்கியின் ஆயிரம் வங்கி கிளையின் முன்னாள் தலைமை மேலாளர் திரு பி. முத்தையா அதே கிளையின் முன்னாள் ஏஜிஎம் திரு எம். அசிஸ், ஜெமினி பிக்சர்ஸ் சர்கியூட் நிறுவனத்தின் முன்னாள் இணை மேலாண்மை இயக்குநர் திரு ஏ. மனோகர் பிரசாத் ஆகியோருக்கு இரண்டு ஆண்டு கடுங்காவல் தண்டனை விதித்து சென்னை சிறப்பு நீதிமன்றம் தீர்ப்பளித்துள்ளது. திரு முத்தையாவுக்கு ரூ. 70,000-மும், திரு
அசிஸ்-க்கு ரூ. 50,000-மும், திரு மனோகர் பிரசாத்துக்கு
ரூ. 90,000-மும் அபராதம் விதிக்கப்பட்டுள்ளது. ஜெமினி பிக்சர்ஸ் நிறுவனத்துக்கு ரூ. 9 லட்சமும், மயிலாப்பூர் ஆசியன் போட்டோ பிலிம்ஸ் நிறுவனத்துக்கு ரூ. 2 லட்சமும் அபராதம் விதிக்கப்பட்டுள்ளது.
இந்தியன் வங்கியில் ஏராளமானோருக்கு கடன் வழங்கி, அவர்கள் திருப்பிச் செலுத்தாததில் வங்கிக்கு ரூ. 8.35 கோடி இழப்பு ஏற்படுத்தியதாக வங்கியின் முன்னாள் தலைவர் மற்றும் மேலாண்மை இயக்குநர் திரு எம். கோபாலகிருஷ்ணன், மண்டல மேலாளர் திரு ஏ.வி. சண்முகசுந்தரம் உள்ளிட்டோர் மீது சிபிஐ 27.06.1998 அன்று வழக்குப் பதிவு செய்தது. இதில் 21.12.2001-ல் புலன் விசாரணைக்குப் பின்னர் குற்றப்பத்திரிகை தாக்கல் செய்யப்பட்டது.
இந்த வழக்கில் குற்றம் சாட்டப்பட்ட திரு கோபாலகிருஷ்ணன், திரு சண்முகசுந்தரம், ரவிசங்கர் பிரசாத் ஆகியோர் காலமானதால் அவர்கள் மீதான குற்றங்கள் நீக்கப்பட்டன. மற்றவர்களுக்கு தண்டனை விதிக்கப்பட்டது.